Diari Oficial de la Generalitat Valenciana


Sumari del DOGV 5305, del 18-07-2006 (2006/8593)

ACORD de 14 de juliol de 2006, del Consell, pel qual es denega la sol·licitud de constitució de l'entitat local d'àmbit territorial inferior del municipi Altea la Vella, al municipi d'Altea.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5305

Data del DOGV
:   18-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8593


Data del document
:   14-07-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Altea
    * municipi
    * entitat local
    * administració local

ACORD de 14 de juliol de 2006, del Consell, pel qual es denega la sol·licitud de constitució de l'entitat local d'àmbit territorial inferior del municipi Altea la Vella, al municipi d'Altea. [2006/M8593]  
El Consell, en la reunió del dia 14 de juliol de 2006, va adoptar l'acord següent:  
A iniciativa d'una part dels veïns residents a Altea la Vella, del municipi d'Altea, l'associació de veïns de dit nucli de població va sol·licitar la constitució d'aquest com a entitat local d'àmbit territorial inferior al municipi.  
De la documentació incorporada a l'expedient no s'adverteixen els motius que justifiquen l'esmentada sol·licitud. D'altra banda, el Ple de la corporació d'Altea va adoptar l'acord d'emetre un informe en què, sense pronunciar-se sobre la conveniència de constituir l'entitat local sol·licitada, es traslladava l'expedient a la Generalitat per a la seua resolució.   
La constitució d'una entitat local d'àmbit territorial inferior al municipi forma part del model d'autoorganització del que qualsevol municipi pot dotar-se o que pot ser-li imposat a sol·licitud dels veïns residents en un nucli de població del seu terme municipal en supòsits determinats i prou justificats. Açò significa que la constitució d'aquest tipus d'entitats afectarà l'organització municipal, els seus mitjans materials i recursos financers, i determinarà la configuració d'una nova administració local inframunicipal. La importància de les conseqüències que la creació de les esmentades entitats comporta recomana, per a la seua autorització, que la seua constitució es trobe prou motivada.  
En el present cas no s'adverteix la conveniència administrativa, ni es poden valorar les conseqüències organitzatives i econòmiques, ni s'ha acreditat que la seua constitució redundarà en una millora de la prestació dels serveis municipals o de la qualitat de vida dels veïns afectats, que comportaria la constitució de la nova entitat local inframunicipal  
L'article 49.1.8a de l'Estatut d'Autonomia de la Comunitat Valenciana, atribueix a la Generalitat la competència en matèria de règim local, competència que se suma al que disposa l'article 42.1.d) del Reial Decret Legislatiu 781/1986, de 18 d'abril, pel qual es va aprovar el Text Refós de les disposicions legals vigents en matèria de règim local, i el Reial Decret 3318/1983, de 25 d'agost, sobre Traspàs de Funcions i Serveis de l'Administració de l'Estat a la Comunitat Valenciana en Matèria d'Administració Local.  
Per tant, a proposta del conseller de Justícia, Interior i Administracions Públiques, el Consell  
ACORDA  
Denegar la sol·licitud de constitució del nucli de població d'Altea la Vella, del municipi d'Altea, com a entitat local d'àmbit territorial inferior al municipi.  
Contra el present acord, que posa fi a la via administrativa, les persones interessades podran interposar recurs contenciós administratiu en el termini de dos mesos, comptadors a partir de l'endemà de la publicació d'este acord en el Diari Oficial de la Generalitat, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes, comptador des de l'endemà de la publicació del present acord en el Diari Oficial de la Generalitat, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló de la Plana, 14 de juliol de 2006  
El vicepresident i secretari del Consell,  
VÍCTOR CAMPOS GUINOT